Ólafur Þór Jóhannesson var framkvæmdastjóri Teymis , sem var skráð í Kauphöll Íslands , á árunum 2006 til 2010 , en síðan vann hann sem framkvæmdastjóri hjá Basko og staðgengill forstjóra , Árna Péturs Jónssonar sem nú er forstjóri Skeljungs . Ólafur Þór Jóhannesson hefur verið ráðinn nýr framkvæmdastjóri fjármálasviðs Skeljungs hf. , en hann starfaði áður með forstjóranum Árna Pétri Jónssyni hjá bæði Basko og Teymi . Eins og Viðskiptablaðið sagði frá fyrr í vikunni hættir Benedikt Ólafsson sem verið hefur fjármálastjóri fyrirtækisins síðustu fjögur ár . Jafnframt hefur verið gerð breyting á skipuriti félagsins þar sem Már Erlingsson , sem stýrir rekstrarsviðinu , tekur að sér hlutverk aðstoðarforstjóra Skeljungs . sölusviðinu hefur verið skipt upp ásamt því að Gróa Björg Baldvinsdótti yfirlögfræðingur tekur sæti í framkvæmdastjórn félagsins . Ólafur Þór Jónsson hefur verið sjálfstætt starfandi ráðgjafi síðan 2018 og auk þess að sinna stjórnarstörfum í nokkrum félögum . Ólafur er með Cand.oecon próf í viðskiptafræðum frá Háskóla Íslands og er löggiltur endurskoðandi . Eins og áður segir hefur sölusviði fyrirtækisins hefur verið skipt upp í tvö svið , fyrirtækjasvið og einstaklingssvið . Þórður Guðjónsson mun áfram leiða fyrirtækjasviðið en Árni Pétur Jónsson , forstjóri , mun leiða einstaklingssvið Skeljungs . Fjármálasvið mun eins og áður segir vera leitt af , Ólafi Þór Jóhannessyni , sem hefur verið ráðinn sem framkvæmdastjóri þess sviðs . Undir það svið mun heyra mannauðs - og skrifstofumál , upplýsingatækni og bókhald . Ekki verður lengur starfrækt sérstakt skrifstofu - og samskiptasvið og færast markaðsmál til einstaklingssviðs , sem líkt og áður sagði er stýrt af forstjóra félagsins . Árni Pétur Jónsson , forstjóri Skeljungs segir breytinguna felast í að aðskilnaði sölu til fyrirtækja og einstaklinga . „ Í því felst að við ætlum að leggja aukna áherslu á vörumerkið Orkuna . Orkan var fyrsta lággjalda vörumerkið fyrir eldsneytissölu til einstaklinga hér á landi . Það er mat mitt að þar á félagið inni tækifæri til að styrkja stöðu sína á eldsneytismarkaðinum , “ segir Árni Pétur . „ Ég tel Ólaf mikilvægan liðsmann í framkvæmdastjórn félagsins . Sú ákvörðun að fjölga í framkvæmdastjórninni , úr fjórum í fimm aðila , gefur okkur meiri breidd en áður .